दिल्ली रोड पर राजकमल एन्क्लेव के ए-5 में बिल्डर संजीव मित्तल का परिवार रहता है। संजीव मित्तल ने कंकरखेड़ा में डिफेंस-58 समेत कई कालोनी का निर्माण किया है। उन्होंने एक ऑफिस राजकमल एन्क्लेव में भीतर और एक बाहर मार्केट में बनाया हुआ है। कंकरखेड़ा इंस्पेक्टर दीपक शर्मा को कई दिन से सर्विलांस पर किसी बड़ी डील की जानकारी मिल रही थी। इसी सूचना पर शुक्रवार दोपहर करीब 12 बजे पुलिस ने राजकमल एन्क्लेव में भीतर बनाए गए संजीव मित्तल के ऑफिस में छापामारी कर दी। यहां से पुलिस को प्लास्टिक के बोरों में भरकर रखे गए एक हजार और पांच सौ के पुराने नोट बरामद हो गए।